
 	REPUBLIKA    HRVATSKA 
 	KARLOVAČKA ŽUPANIJA 
            GRAD SLUNJ 
JEDINSTVENI UPRAVNI ODJEL 
 
Na temelju članka 28. stavka 1. podstavka 3. i članka 29. Zakona o službenicima i namještenicima u lokalnoj i područnoj (regionalnoj) samoupravi ("Narodne novine” 86/08, 61/11, 4/18, 112/19, 17/25) objavljuje se  
 
OGLAS
za prijem u službu na određeno vrijeme  višeg referenta za društvene djelatnosti u Jedinstveni upravni odjel, Odsjek za društvene djelatnosti, javnu nabavu,  opće i imovinsko pravne poslove– 1 izvršitelj/ica  radi zamjene duže vrijeme odsutnog službenika
 
Stručni uvjeti: 
- završen sveučilišni prijediplomski studij ili stručni prijediplomski studij ili stručni kratki studij društvene struke 
-najmanje jedna godina radnog iskustva na odgovarajućim poslovima 
-položen državni ispit
-poznavanje rada na računalu
- ispunjavanje općih uvjeta iz članka 12. Zakona o službenicima i namještenicima - u lokalnoj i područnoj (regionalnoj) samoupravi (Narodne novine 86/08, 6/11,  4/18, 112/19, 17/25)
- nepostojanje zapreka iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi 

Probni rad  traje 2 mjeseca

Radno iskustvo na odgovarajućim poslovima smatra se radno iskustvo ostvareno u službi u upravnim tijelima lokalnih jedinica, u državnoj ili javnoj službi, u radnom odnosu kod privatnog poslodavca,  vrijeme samostalnog obavljanja profesionalne djelatnosti te radno iskustvo ostvareno obavljanjem poslova u međunarodnim organizacijama na poslovima navedenog stupnja obrazovanja (stručne spreme) i struke.
 Osoba koja ima potrebno radno iskustvo na odgovarajućim poslovima, a nema položen državni ispit, može biti izabrana, uz obvezu polaganja ispita u zakonskom roku.    

Uz prijavu na oglas kandidati su dužni priložiti dokaze o ispunjavanju uvjeta i to: 
a) životopis,
b) dokaz o hrvatskom državljanstvu (preslika važeće osobne iskaznice, vojne iskaznice, putovnice ili domovnice),
c) dokaz o stručnoj spremi (preslika svjedodžbe),
1. d) dokaz o dosadašnjem radnom iskustvu (ne starije od 30 dana od dana objave oglasa) - elektronički zapis (e-radna knjižica, u slučaju da je zahtjev podnesen u elektroničkom obliku preko korisničkih stranica Hrvatskog zavoda za mirovinsko osiguranje) ili Potvrda o podacima evidentiranim u bazi podataka Hrvatskog zavoda za mirovinsko osiguranje koju Zavod na osobno traženje izdaje na šalterima područnih službi/ureda Hrvatskog zavoda za mirovinsko osiguranje, a koji, između ostalih podataka, mora sadržavati i podatke o poslodavcu, početku i prestanku osiguranja, stvarnoj i potrebnoj stručnoj spremi, radnom vremenu, mjestu rada i trajanju staža osiguranja
1. e) dokaz o radnom iskustvu ostvarenom na poslovima za koje se traži odgovarajuće stručno znanje i struka od najmanje jedne godine (preslika rješenja, ugovora o radu, rješenja o rasporedu ili uvjerenje poslodavca o radnom iskustvu na odgovarajućim poslovima - svi navedeni dokumenti moraju sadržavati vrstu poslova koje je kandidat obavljao, stupanj stručne spreme i struku utvrđene za obavljanje tih poslova i vremenska razdoblja u kojima je kandidat obavljao navedene poslove, a koja su evidentirana u matičnoj evidenciji Hrvatskog zavoda za mirovinsko osiguranje)  
1. f) dokaz o položenom državnom ispitu 
1. g) dokaz o poznavanju osnova rada na osobnom računalu (svjedodžba o završenom programu ili tečaju  informatičke izobrazbe, preslika svjedodžbe ili vlastoručna izjava iz koje je razvidno da je kandidat stekao osnovna znanja iz informatike). 
1. h) dokaz o ostvarivanju prava prvenstva (ukoliko se kandidat poziva na ovo pravo) 

Kandidat kod kojeg postoje razlike u osbnom imenu i prezimenu na različitim dokumentima koji se dostavljaju uz prijavu  mora dostaviti dokaz iz kojeg je vidljiva promjena (preslika rodnog lista, vjenčanog lista i sl.). 

Isprave se prilažu u neovjerenoj preslici, a od izabranog će se kandidata  tražiti predočenje ovjerenih preslika ili izvornih isprava. 

Prije donošenja rješenja o prijmu od izabranog kandidata traži će se da u primjerenom roku osim izvornika ili ovjerene preslike isprava dostavljenih uz prijavu dostavi: uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta. Nedostavljanje navedenih isprava smatra  se odustankom od prijave.
Prije donošenja rješenja o prijmu Jedinstveni upravni odjel po službenoj će dužnosti  za odabranog kandidata izvršiti provjeru postojanja zapreka za prijam u službu zbog pravomoćne osuđivanosti za kazneno djelo iz članka 15. ZLPRS te zapreke iz članka 16. ZLPRS. 

Ako kandidat ostvaruje pravo prednosti pri zapošljavanju prema posebnom zakonu, dužan se u prijavi pozvati na to pravo te ima prednost u odnosu na ostale kandidate samo pod jednakim uvjetima. Pod jednakim uvjetima podrazumijeva se da na kraju provedenog pisanog testiranja i intervjua, kandidati imaju isti i najveći broj ukupnih bodova u kojem slučaju prednost pri zapošljavanju ima onaj kandidat koji se u svojoj prijavi pozvao na pravo prvenstva i dokazao ga. Pravo prednosti pri zapošljavanju dokazuje se izvornikom rješenja ili potvrdom o priznatom statusu i potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog oglasa te dokazom iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.). 
Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji i člankom 47. Zakona o civilnim stradalnicima iz Domovinskog rata uz prijavu na  dužan je priložiti, osim dokaza o ispunjavanju traženih uvjeta, i sve potrebne dokaze navedene na poveznici Ministarstva hrvatskih branitelja:. https://branitelji.gov.hr/zaposljavanje-u-drzavnojsluzbi/843 
Kandidat koji se poziva na pravo prednosti pri zapošljavanju temeljem članka 9. Zakona o profesionalnoj rehabilitaciji i zapošljavanju osoba s invaliditetom uz prijavu dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom. 
Kandidat koji se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata uz prijavu, osim dokaza o ispunjavanju traženih uvjeta, dužan je priložiti i rješenje odnosno potvrdu iz koje je vidljivo spomenuto pravo. 
Kandidat koji se poziva na pravo prednosti pri zapošljavanju u skladu s člankom 22. Ustavnog zakona o pravima nacionalnih manjina uz prijavu, osim dokaza o ispunjavanju traženih uvjeta, nije dužan dokazivati svoj status pripadnika nacionalne manjine. 

Natjecati se mogu osobe oba spola sukladno članku 13. stavku 2. Zakona o ravnopravnosti spolova. 
Urednom prijavom smatra se vlastoručno potpisana prijava koja sadrži sve podatke i priloge navedene u ovom Oglasu.

Prijave, vlastoručno potpisane od podnositelja, s navedenom kontakt adresom, telefonskim brojem, mali adresom, te dokazima o ispunjavanju uvjeta, dostavljaju se  u roku od 8 (osam) dana od dana objave oglas kod nadležne službe za zapošljavanje na adresu: Grad Slunj, Jedinstveni upravni odjel, Trg dr. Franje Tuđmana 12 Slunj 47240 s  naznakom „Prijava na oglas – viši referent za društvene djelatnosti NE OTVARAJ“.
Osoba koja nije podnijela pravodobnu i urednu prijavu ili ne ispunjava formalne uvjete iz oglasa, ne smatra se kandidatom.
Za kandidate koji ispunjavanju formalne uvjete provest će se testiranje radi provjere znanja i sposobnosti bitnih za obavljanje poslova radnog mjesta na koje se primaju. Ukoliko kandidat ne pristupi testiranju smatra se da je odustao od prijave. 

Opis poslova i podaci o plaći radnog mjesta koje se popunjava oglasom, način obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za provjeru navedeni su na web stranici Grada: www.slunj.hr., te na oglasnoj ploči Grada. Na oglasnoj ploči i web stranici biti će objavljeno vrijeme i mjesto testiranja, najmanje pet dana prije održavanja provjere. 
Riječi i pojmovi koji imaju rodno značenje odnose se jednako na muški i ženski rod, bez obzira u kojem su rodu korišteni. 
Osobni podaci kandidata obrađivat će se isključivo u svrhu provedbe oglasa, od strane osoba ovlaštenih za provedu.
Rješenje o prijmu u službu izabranog kandidata dostavlja se javnom objavom na mrežnim stranicama Grada (www.slunj.hr), najkasnije u roku od 60 dana od isteka roka za podnošenje prijava na oglas. Dostava rješenja o prijmu u službu svim kandidatima smatra se obavljenom istekom osmoga dana od dana javne objave rješenja na mrežnim stranicama Grada. Javno objavljeno rješenje o prijmu u službu uklanja se s mrežnih stranica nakon proteka roka od šest mjeseci od dana njegove objave.



						Grad Slunj, Jedinstveni upravni odjel 










